नेपालमा प्रतिबन्धित लागुऔषध भारतीय बजारमा निर्बाध रुपमा पाइने भएकाले उताबाट त्यस्ता वस्तु ल्याउने परिपाटी बढी रहेको प्रहरीले भनाइ छ । भारतबाट खैरो हिरोइन र सबैभन्दा बढी नाइट्रोभेट लगायतका ट्याबलेटमा रहेको लागुऔषध ल्याउने गरेको पाइएको इलाका प्रहरी कार्यालय टीकापुरले जानकारी दिएको छ । चाडपर्वको मौका छोपेर लागुऔषध सहित हातहतियार समेत भित्र्याउन सक्ने भएकाले जिल्लाको सबैतिर सुरक्षा व्यवस्था कडा बनाएको जनाइएको छ ।
